Saarikoski: Miten täytät nykyään päiväsi?

Kasparov: ”Puhun sinun kaltaisillesi toimittajille. Kirjoitan. Edistän šakin peluuta maailmassa omien säätiöideni kautta. Pidän puheita ja puhekiertueita, joissa puhun strategiasta ja tavoitteiden saavuttamisesta, mutta koko ajan enemmän myös maailmanpolitiikasta, koska ihmiset ovat entistä kiinnostuneempia kuulemaan Putinista ja turvallisuuden uhista. Seuraava kirjani toukokuussa Deep Thinking kertoo ihmisen ja koneen välisestä suhteesta. Se ilmestyy minun ja Deep Blue -tietokoneen välisen šakkiottelun 20-vuotispäivänä. Nautin myös siitä, että saan viettää aikaa perheeni kanssa. Minulla on kymmenvuotias tytär ja 20-kuukautinen poika.